9 เดือนกับราคาหุ้นSET50
เก้าเดือนกับความเคลื่อนไหวของราคาหุ้นกลุ่ม SET50 ที่ทำให้นักลงทุน “สมหวัง” และ “ผิดหวัง” กันไป แต่ขึ้นอยู่กับว่านักลงทุนจะซื้อหุ้นเก็บไว้ถูกหรือผิด เพราะช่วงเวลาที่หุ้นพื้นฐานแกร่งอย่างหุ้นบลูชิพก็ไม่สามารถต้านทานกับแรงเทขายออกมา หลังเจอปัญหาของดัชนีตลาดหุ้นทรุดตัวลงต่อเนื่อง จากสถานการณ์ในประเทศและต่างประเทศที่กดดันมาตลอดนับตั้งแต่ต้นปี
17 ต.ค. 2558

เก้าเดือนกับความเคลื่อนไหวของราคาหุ้นกลุ่ม SET50 ที่ทำให้นักลงทุน “สมหวัง” และ “ผิดหวัง” กันไป แต่ขึ้นอยู่กับว่านักลงทุนจะซื้อหุ้นเก็บไว้ถูกหรือผิด เพราะช่วงเวลาที่หุ้นพื้นฐานแกร่งอย่างหุ้นบลูชิพก็ไม่สามารถต้านทานกับแรงเทขายออกมา หลังเจอปัญหาของดัชนีตลาดหุ้นทรุดตัวลงต่อเนื่อง จากสถานการณ์ในประเทศและต่างประเทศที่กดดันมาตลอดนับตั้งแต่ต้นปี
จึงไม่เป็นเรื่องแปลกที่ดัชนี SET50 ระหว่างวันที่ (30 ธ.ค. 57–30ก.ย. 58) ก็โดนไปด้วย คือทรุดตัวลง โดยดูได้จากวันที่ 30 ธ.ค. 57 ดัชนีอยู่ที่ระดับ 1,001.01 จุด ขณะที่วันที่ 30 ก.ย. 58 ดัชนีอยู่ที่ 868.71 จุด ปรับตัวลง 132.30% หรือลบไป 13.22%  
ทำให้เสน่ห์ของหุ้นบลูชิพหายไปชั่วขณะ เนื่องจากนักลงทุนเปลี่ยนพฤติกรรมการเล่นหุ้น คือจากการที่ถือหุ้นไว้ระยะยาว เปลี่ยนมาเป็นการเล่นหุ้นเพียงระยะสั้นๆ เท่านั้น ประกอบกับนักลงทุนเปลี่ยนท่าทีมาเก็งกำไรในหุ้นขนาดกลาง และขนาดเล็กมากขึ้น เพื่อลดความเสี่ยง จากการที่จะเป็นชาวดอยตามที่เม่าตัวน้อยๆ ที่กำลังหัดบินมักจะโดนกันทั่วหน้า
เรื่องนี้ ทำให้ข่าวหุ้นธุรกิจรวบรวมข้อมูลเปรียบเทียบเกี่ยวกับความเคลื่อนไหวของราคาหุ้นแต่ละช่วงระยะเวลามาให้นักลงทุนได้นำไปดูว่าพฤติกรรมของหุ้นแต่ละตัวเคลื่อนไหวเป็นอย่างไร ส่วนครั้งนี้เป็นข้อมูลความเคลื่อนไหวของราคาหุ้น 9 เดือนของหุ้นบลูชิพ
ปรากฏว่า ราคาหุ้นมีความเคลื่อนไหว 3 ลักษณะ คือ มีหุ้นที่ปรับตัวขึ้น มีหุ้นที่ราคาไม่มีการเปลี่ยนแปลง และมีหุ้นที่ปรับตัวลง
สำหรับหุ้นที่ราคาหุ้นปรับตัวขึ้นในช่วง 9 เดือน ของปี 58 มีหุ้นอยู่ 19 ตัว ได้แก่ BH, SAWAD, TPIPL, ITD, TOP, DELTA, IRPC, CENTEL, CBG, IVL, CPALL, WHA, BCP, BDMS, CK, PTTGC, SCC, BTS และBA
ทั้งนี้จากหุ้น 19 ตัว มีหุ้นที่ปรับตัวขึ้นเกิน 20% คือ (1) บริษัท โรงพยาบาลบำรุงราษฎร์ จำกัด (มหาชน) หรือ BH ราคาหุ้นปรับตัวเพิ่มขึ้น 53.19% (2) บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ราคาหุ้นปรับตัวเพิ่มขึ้น 47.59% (3) บริษัท ทีพีไอ โพลีน จำกัด (มหาชน) หรือ TPIPL ราคาหุ้นปรับตัวเพิ่มขึ้น 45.03% (4) บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ราคาหุ้นปรับตัวเพิ่มขึ้น 26.56%
(5) บริษัท ไทยออยล์ จำกัด (มหาชน) หรือ TOP ราคาหุ้นปรับตัวขึ้น 25.60% (6) บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นปรับตัวเพิ่มขึ้น 24.82% (7) บริษัท ไออาร์พีซี จำกัด (มหาชน) หรือ IRPC ราคาหุ้นปรับตัวเพิ่มขึ้น 22.88% (8) บริษัท โรงแรมเซ็นทรัลพลาซา จำกัด (มหาชน) หรือ CENTEL ราคาหุ้นปรับตัวเพิ่มขึ้น 20.97%
หุ้นที่ราคาไม่มีการเปลี่ยนแปลง ได้แก่ PS, TCAP
หุ้นที่ปรับตัวลง ในช่วง 9 เดือน ของปี 58 มีหุ้นอยู่ 29 ตัว ได้แก่ DTAC, PTTEP, BEC, SCB, PTT, KBANK, KTB, CPF, JAS, BANPU, TU, BBL, TMB, HMPRO, ROBINS, TRUE, MINT, BMCL, LH, ADVANC, THCOM, RATCH, EGCO, INTUCH, TTW, GLOW, CPN, M และ AOT
ทั้งนี้จากหุ้น 29 ตัว มีหุ้นที่ปรับตัวลงเกิน 20% คือ (1) บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือDTAC ปรับตัวลง -40.16% (2) บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นปรับตัวลง -37.50% (3) บริษัท บีอีซี เวิลด์ จำกัด (มหาชน) หรือ BEC ราคาหุ้นปรับตัวลง -37.25% (4) ธนาคารไทยพาณิชย์ จำกัด (มหาชน) หรือ SCB ราคาหุ้นปรับตัวลง -26.37% 
(5) บริษัท ปตท. จำกัด (มหาชน) หรือ PTT ราคาหุ้นปรับตัวลง -25.93% (6) ธนาคารกสิกรไทย จำกัด (มหาชน)หรือ KBANK ราคาหุ้นปรับตัวลง -25.33% (6) ธนาคารกรุงไทย จำกัด (มหาชน) หรือ KTB ราคาหุ้นปรับตัวลง -24.67% (7) บริษัท เจริญโภคภัณฑ์อาหาร จำกัด (มหาชน) หรือ CPF ราคาหุ้นปรับตัวลง -24.04%(8) บริษัทจัสมิน อินเตอร์เนชั่นแนล จำกัด (มหาชน) หรือ JAS ราคาหุ้นปรับตัวลง –23.81%
ข้อมูลข้างต้นทำให้รู้ว่า พฤติกรรมการลงทุนของนักลงทุนยังคงเน้นการลงทุนในหุ้นตัวไหนเป็นหลัก เพื่อนักลงทุนจะได้เตรียมความพร้อมที่จะลงทุนในหุ้นบลูชิพในครั้งต่อไป
…
 
ข้อมูลเคลื่อนไหวของราคาหุ้นกลุ่ม SET50 ในรอบ 9 เดือน นับตั้งแต่ 30 ธ.ค.57-30 ก.ย.58
 